Karjalan radalta
Karjalan radalta. Maan sisäosista rupeaa työn etsijöitä joukottain, luetaan N. Pr:issä tulvailemaan niille seutuville tulevan Karjalan radan varrella, missä rautatientyö on käynnissä. Siellä he toivovat työtä saavansa, mutta kun maatöihin ei vielä ole suuremmassa määrässä ryhdytty, niin saa suurin osa miehistä työtönnä odottaa töitten alkamista. Moni heistä kuitenkin kerkeää jo sillä aikaa koska ruokavarat ovat kalliita ja hyyryt korkeat tehdä velkoja, jotka tulevat vaikeiksi maksaa.

Kun nyt metsänhakkuu ja linjan perkkaaminen on lopetettu, väliaikaiset rakennukset, pajat, sysivajat, varastohuoneet ja työsuojat y. m. ovat valmiit ja lähimmässä tulevaisuudessa tarvittavat rakennustarpeet on ostettu, on roudanlähdön ja kelirikon kestäessä työt jossain määrin keskeytyneet, niin että nyt vaan pääasiallisesti käsikärryjen tekoa sekä perustus- ja kivitöitä jatketaan. Työssä olevien luku ei siitä syystä liene paljon päälle tuhannen. Kun nyt suurin osa tarvittavista työkapineista on asianomaisilla paikoilla ja muutkin valmistukset on tehty niin voidaan, jos niin tahdotaan, töihin ryhtyä heti kun kirsi on maasta lähtenyt.

[N. Pr. = Nya Pressen]

[Lähde: Uusi Suometar 23.4.1890 sivu 2]

Anonyymi
Rautatieliikenne
Uusi Suometar
1890